Helsingin Kalliossa on tapahtunut räjähdys, jossa on rikkoutunut kerrostalon kadun puoleinen ikkuna, kertoo STT:n toimittaja.

Helsingin Kalliossa on tapahtunut räjähdys, jossa on rikkoutunut kerrostalon kadunpuoleinen ikkuna. LUKIJAN KUVA

Helsingin poliisin ylijohtaja, komissaario Teemu Lappalainen kertoo, että paikalla on pelastuslaitos ja poliisi. Räjähdys tapahtui Fleminginkadulla kerrostalon neljännessä kerroksessa.

Asunto on ollut tulessa, ja pelastuslaitos on sammuttanut sitä. Poliisin tiedossa ei vielä ole, onko palo täysin sammutettu.

Ainakin yksi ihminen on toimitettu ambulanssilla paikalta, STT:n toimittaja kertoo. Ilmassa on savua, ja poliisi on siirtänyt ihmisiä kauemmaksi paikasta.

Lappalainen sanoo, että paikalta on tavoitettu yksi loukkaantunut henkilö. Poliisilla ei ole tietota siitä, onko loukkaantunut asunnon haltija.

STT:n toimittaja arvelee, että kyseessä voisi olla kaasuräjähdys. Hän kertoo kuulleensa voimakkaan jysähdyksen, jossa koko talo tärähti.

Tapaus sattui kello 21:n aikaan.